Аварыя адбылася 5 мая каля 10 гадзін раніцы, паведамілі ў ДАІ. Дзяўчына-кіроўца белага Mercedes рухалася па праспекце Незалежнасці з боку вуліцы Сурганава ў кірунку вуліцы Броўкі. Перастройваючыся ў крайнюю левую паласу для павароту, дзяўчына не пераканалася ў адсутнасці спадарожных машын і ўрэзалася ў аўтамабіль Honda. Пасля бакавога сутыкнення кіроўца пераблытала педалі і ўрэзалася ў гэты аўтамабіль яшчэ раз. А затым, заднім ходам, яшчэ і ў аўтамабіль Audi.